Aandele Mening: Truworths | Netwerk24
Deur Moxima Gama 04 Oktober 2019 05:00
Truworths het einde September aangekondig dat hy die herstrukturering van sy Britse skuld suksesvol afgehandel het. Dit hou verband met die skoeiselkleinhandelaar Office.
Truworths, wat plaaslik handelsmerke soos YDE en Ginger Mary besit, het in Desember 2015 ’n belang van 88,9% in Office gekoop, vir £256 miljoen. Die groep het intussen erken dat dit ’n swak belegging was.
Truworths het op 26 September in ’n Sens-aankondiging gesê hy het nou “suksesvol ’n ooreenkoms met Standard Bank, sy belangrikste Suid-Afrikaanse bank, gesluit om finansiering in sterling te bied wat dit moontlik maak om die Office-onderneming te herfinansier”.
Truworths, wat plaaslik handelsmerke soos YDE en Ginger Mary besit, het in Desember 2015 ’n belang van 88,9% in Office gekoop, vir £256 miljoen.
Die finansieringsbedrag van £32,5 miljoen, saam met £10,5 miljoen se kontantreserwes, is gebruik om Office se bestaande skuld in sterling van £43 miljoen te betaal. Truworths sê die handelstoestande in Brittanje bly moeilik vir kleinhandelaars “weens verswakte verbruikersvertroue en onsekerheid voor die Brexit-sperdatum van einde Oktober vanjaar”.
Truworths het in Maart vanjaar deur die steuntendenslyn (wat van 2007 dateer) van sy langtermyn- daaltendens gebreek. ’n Paar maande later het hy ’n negatiewe uitbreking onder 6 120 sent per aandeel bevestig.
As Truworths nie tot bo 6 120 sent herstel nie, kan ’n daling tot 4 500 sent volg. Voortgesette verkope sal waarskynlik die volgende steunvlak by 2 950 sent teiken. Andersins sal Truworths bo 8 000 sent moet verhandel om sy vorige stygtendens te hervat. Daarna kan sy aandeelprys na die algehele hoogtepunt van 11 740 sent herstel.
Meer oor: Truworths | Finweek | Aandele Mening
Business trains and upskills unemployed